אחי הדוב

אחי הדוב (באנגלית: Brother Bear) הוא סרט הנפשה של חברת וולט דיסני שיצא לאקרנים בשנת 2003, בה גם היה מועמד לזכייה באוסקר לסרט ההנפשה הטוב ביותר.

 עלילה 
הסרט מספר על שלושה אחים: סיטקה, דינאהי, וקינאי, המתגוררים בכפר קטן באלסקה. כל תושב בכפר, בעת הגיעו לגיל 16, מקבל טוטם המסמל משהו שאתו הנפש צריכה ללכת לפי הטוטם. סיטקה, האח הגדול, קיבל את טוטם העיט המסמל הדרכה ומנהיגות, דינאהי קיבל את טוטם הזאב המסמל חכמה, אך כשהגיע תורו של קינאי, האח הקטן, הוא קיבל את טוטם הדוב המסמל אהבה. סיטקה ודינאהי נהנו מהגורל שהועיד להם הטוטם, אך קינאי, ששנא דובים, לא קיבל את התפקיד בכבוד. טננה מנהיגת הכפר הכריחה את קינאי להיות עם הטוטם גם אם הוא אינו רוצה, וסיטקה אומר לו שעל מנת להפוך לגבר עליו לחיות לפי הטוטם שלו: אהבה.

לאחר זמן קינאי רודף אחרי דוב גריזלי שגנב מהם דגים. סיטקה ודינאהי מנסים להציל את קינאי. הם מצליחים לבסוף, אבל סיטקה נהרג. לאחר כינוס לזכרו של סיטקה קינאי הורג את הדוב כנקמה. אך קינאי נלקח על ידי רוחו של אחיו אשר הופכת אותו לדוב גריזלי צעיר על מנת לתקן מה שעשה. קינאי התחבר עם להקת דובים אשר בה חבר גם קודה, גור דובים וחברו הטוב ביותר של קינאי הדוב. קודה מלמד את קינאי על ההנאה שבחיי הדוב. בסוף קינאי מגלה שהדובה שהרג היא בעצם אימו של קודה ומצטער על מעשיו. עברו ימים ודינאהי עוקב אחר הדוב שהרג את סיטקה. אך אינו יודע שקינאי הפך לדוב ומשוכנע שהדוב (קינאי) הרג את קינאי, ומנסה להורגו. בסופו של דבר דינאהי תופס את קינאי ומתכוון לפגוע בו אך רוחו של קינאי עלתה לשמיים וקינאי חזר להיות בן אנוש. קינאי מבין שקודה זקוק לו, וסיטקה, לבקשתו של קינאי, החזיר אותו להיות דב. דינאהי הבין שהטוטם הפך את קינאי למקום שהנשמה הובילה אותו, וביחד עם להקת הדובים כל תושבי הכפר והדובים התאחדו יחדיו וחיו כמשפחה אחת.

דמויות
 קינאי - האח הצעיר מבין שלושת האחים. בעל טוטם דוב האהבה. הופך לדוב לאחר שהרג את הדובה שגרמה למות אחיו סיטקה (בסופו של דבר דובה זו מתגלה כאמו של קודה). הוא מתחבר עם קודה ומחליט להישאר דוב בסוף הסרט.
 קודה - דוב קטן ונלהב שמתחבר לקינאי במסעו. איבד את אמו לאחר שקינאי הרג אותה.
 ראט ודיוק - שני איילים מצחיקים שמצטרפים למסע של קינאי וקודה אל האורות הצפוניים. בעלי מבטא קנדי טיפוסי.
 דינהאי - האח האמצעי מבין שלושת האחים. בעל טוטם החוכמה. לאחר שקינאי הפך לדוב חשב שדוב הרג אותו והחל לחפש אחריו כדי לנקום את נקמתו. נוהג לעצבן את קינאי ולהקניט אותו.
 סיטקה - האח הבכור מבין שלושת האחים. בעל טוטם עיט המנהיגות. נהרג כשניסה להציל את אחיו מידי דוב (שהתברר בסוף כאמו של קודה).
 טננה - זקנת השבט והשאמאנית שלו. מביאה לאנשים את הטוטמים שלהם.

מדבבים
 דמות מדבב/ת באנגלית מדבב/ת בעבריתמדבבים נוספים קינאי  חואקין פיניקס  אלון אופירדניאל בריהל (גרמנית) קודה  ג'רמי סוארז  אלון ברנד ראט  ריק מורניס  דור צויגנבום דיוק  דייב תומאס  איציק סיידוף דינאהי  ג'יסון רייס (תפקידו האחרון לפני מותו)  מיכאל הנגבי (צעיר) ודב רייזר (מבוגר) סיטקה  דניאל ברנרד סווני  דן תורן טננה  ג'ון קופלנד  רות גלר טאג הדוב  מייקל קלארק דאנקן  מיכה אוזין סליאן הדוב המאוהב  גרג פרופס  גיל נתנזון הדובה הקטנה  פאולי פרט  סיון שביט הדובה הזקנה  אסטל האריס  שפרירה זכאי

וכן יסמין עיון, מיקי ילון, עמי מנדלמן, מומי לוי ואחרים...

שירים
נשמות מהעבר
הדרך שלי
משפחה שאין כמותה
אין שום מוצא

את שירי הסרט עיבדו ושרו פיל קולינס ומארק מנסינה. בגרסה העברית דובבו השירים על ידי הזמר רמי קלינשטיין.

סרט המשך

בשנת 2006 יצא סרט המשך אחי הדוב 2 שיצא ישירות לווידאו.

עלילת הסרט
הסרט מתחיל בחלום שחלם קנאי - כשהוא היה ילד הייתה לו חברה בשם ניטה והם שיחקו בקרח. אך בזמן שהם שיחקו, הקרח נשבר, ניטה נפלה למים. קנאי הציל אותה והביא לה קמע.
הסרט ממשיך ביום חתונתה של ניטה עם אטקה. ממש לפני שהתחתנו, האדמה נפתחה לשתיים בינה לבין אטקה והפרידה ביניהם. ניטה הולכת לשמאנית ושואלת איך תוכל להתחתן, והשמאנית עונה ללכת עם קנאי למקום שבו נתן לה את הקמע ושם לשרוף את הקמע. לכן, השמאנית העניקה לה את היכולת לדבר עם דובים כדי שהיא תוכל תבוא איתו לשרוף את הקמע.
ניטה וקנאי נפגשו והתחילו ללכת אל המקום שהוא הביא לה את הקמע.

במהלך המסע שלהם קנאי התחבר לניטה ופחות שם לב לקודה. וקודה נעלב ממנו ואפילו ניסה לברוח מכיוון שהוא הרגיש שקנאי שכח אותו.

בסוף הסרט ניטה לא רצתה להיות בת אדם מכיוון שאהבה את קנאי יותר מאטקה, אז הרוחות הפכו אותה לדובה והיא וקנאי התחתנו.

קישורים חיצוניים




קטגוריה:אולפני ההנפשה של וולט דיסני: סרטים
קטגוריה:דיסני: סרטי הנפשה
קטגוריה:סרטי 2003
קטגוריה:סרטי הנפשה מוזיקליים
קטגוריה:סרטים אמריקאיים
קטגוריה:סרטים על דובים